|  |  |
| --- | --- |
|  | **International Police Association (IPA) – Slovenská sekcia** |

**Zápis**

**z 2. zasadnutia Výkonného prezídia Slovenskej sekcie IPA**

**zo dňa 24. 9. 2021,**

**Prítomní:** Ing. Ján Ignaták, Ing. Peter Podbehlý, Peter Dulin, Ing. Miloslav Ivica, Ing. Daniela Šmotláková, Mgr. Richard Kadnár

**Ospravedlnený:** PhDr. Otto Múčka

**Hosť:** Mgr. Henrich Klačanský–člen revíznej komisie

**Program:**

1. Otvorenie (prezident)
2. Informácia o finančnej situácií v SS IPA (pokladník)
3. Výber vhodného miesta pre sídlo SS IPA
4. Informácia o členskej základni SS IPA a členských preukazoch (generálny sekretár)
5. Delegovanie a poverovanie členov VP SS IPA na účasť na zasadnutiach členskej schôdze ÚÚ a voľbách do vedenia ÚÚ do konca roka 2021
6. Predloženie smernice o vyplácaní cestovných náhrad (pokladník)
7. Správy zo zahraničných ciest (koho sa to týka)
8. Rôzne
9. Záver (prezident)
10. **Otvorenie**

Zasadnutie výkonného prezídia Slovenskej sekcie IPA ( ďalej len „VP SS IPA“) otvoril prezident Ing. Ján Ignaták a následne prítomných oboznámil s programom, ktorý všetci členovia VP SS IPA dostali e-mailom v predpísanom termíne.

Na zasadnutie boli pozvaní aj Mgr. Roman Tatranský a Ing. Jozef Šmidovič z revíznej komisie SS IPA ale z pracovných dôvodov sa ospravedlnili.

1. **Informácia o finančnej situácií v SS IPA -**

Informáciu o finančnej situácií a o stave finančných prostriedkov v SS IPA predniesol pokladník Richard Kadnár, ktorú v písomnej podobe predložil členom VP SS IPA.

Dňa 2.7.2021 od asistentky pokladníka (z predchádzajúceho volebného obdobia) Mgr. Boženy Čambalíkovej za účasti prezidenta SS IPA Jána Ignatáka prevzal :

Hotovosť v pokladni vo výške 318,64 €, zostatok na účte podľa výpisu z účtu vo výške

67 426,06 €.

Vlastníkom účtu SS IPA od 08/ 2021 je prezident Ján Ignaták a disponent pokladník Richard Kadnár. V Tatrabanke zatiaľ vydaná jedna platobná karta prezidenta, ktorý na skúšku a oživenie karty vybral z bankomatu 300.- €, ktoré počas zasadnutia odovzdal pokladníkovi Richardovi Kadnárovi na založenie do pokladne.

Pokladník si dispozičné práva a kartu preberie v najbližších dňoch.

Bola zriadená elektronická:

1/ „pokladničná kniha “ pre účtovný rok 2021, do ktorej boli doplnené vykonané finančné transakcie od 1.1.2021. (Tu sú zaznamenávané hotovostné pohyby vrátane výberov z banky a hotovosť z bankomatovej karty)

2/“peňažný denník“ za rok 2021 ( Tu sú zaznamenávané všetky pohyby na obidvoch účtoch aj v pokladni)

3/ „kniha došlých faktúr“ za rok 2021.

Pokladník bude štvrťročne predkladať v písomnej podobe na VP SS IPA výpisy z uvedených kníh.

V pokladni bude môcť byť limit hotovosti max. 500 €. Limit môže byť navýšený len po odsúhlasení VP SS IPA v odôvodnených situáciách.

Členovia VP SS IPA a revíznej komisie SS IPA, budú mať prístup k mesačným výpisom z účtu SS IPA.

Z účtu bude potrebné v krátkej dobe vrátiť trom ÚU finančné prostriedky za odvedenie členských príspevkov za rok 2021:

ÚU Piešťany .................... 312,-€ (výdajovým bločkom, nemajú zriadený účet)

ÚU Ružomberok............ .1 482,-€

ÚU Snina.........................1 044,-€

Vzhľadom na vzniknutú situáciu v oblasti spreneverenia finančných prostriedkov pokladníčkou VP SS IPA a následného auditu bol prijatý konsenzus, že na najbližšie zasadnutie VP SS IPA bude prizvaná audítorská firma ( audítor) a to napriek tomu, že kontrolou vnútorného orgánu SS IPA v spolupráci s predchádzajúcim VP SS IPA bola vykonaná finančná kontrola, výsledkom ktorej boli zistené skutočnosti zakladajúce podozrenie z TČ a následné stanovenie výšky škody, podanie TO s úkonmi Inšpekčnej služby MV SR a podaním obžaloby na súd, pričom súd disponuje tromi súdnoznaleckými posudkami z tejto problematiky. VP SS sa zaoberalo aj skutočnosťou, že z účtovného obdobia roku 2019 neexistuje účtovníctvo, či účtovná súvaha, ktorá by bola predložená pre potreby auditu.

1. **Výber vhodného miesta pre sídlo SS IPA**

Od roku 2017 sa sídlo SS IPA nachádza na ul. Pajštúnska 1, Bratislava.

Vzhľadom na to , že prenajímateľ kancelárskych priestorov od 03/2020 navýšil poplatok

za nájomné, VP SS IPA začalo uvažovať nad možnosťou zmeniť sídlo VP SS IPA a nájsť

priestory za nižší prenájom. Uvažovalo sa s možnosťou nájdenia vhodných priestorov na

P PZ, A PZ a rôznych súkromných firemných objektoch, ale vhodnejšie a hlavne  lacnejšie

priestory sa zatiaľ nenašli.

Táto úloha ostáva otvorená, nakoľko efektivita realizácie sťahovania nábytku, písomností

a všetkého hnuteľného majetku a vykonanie všetkých zmien adresy na mnohých

inštitúciách, nie je v súčasnosti adekvátna k navýšenému nájomnému. S navýšeným

nájomným je počítané aj v rozpočte 2021 a 2022.

1. **Informácia o členskej základni SS IPA a členských preukazoch**

Informáciu o stave členskej základne predniesol generálny sekretár Miloslav Ivica.

Uviedol, že v súčasnosti má SS IPA celkom 8638 členov. Novoprijatých v roku 2021 bolo 315.

V súčasnosti prebieha príprava na výrobu nových členských preukazov na rok 2022.

ÚU majú povinnosť do 30.09.2021 posielať zoznamy členov, pre ktorých sa budú vyrábať preukazy. K dnešnému dňu 16 ÚU poslalo zoznamy.

VP SS IPA odsúhlasilo, že preukazy bude naďalej vyrábať firma OKAT plus s.r.o so sídlom v Bratislave. Cena jedného preukazu vyrobeného pre rok 2021 bola 0,32 € bez DPH.

Uvedená firma predložila novú cenovú ponuku:

Cena jedného preukazu vyrobeného pre rok 2022 bude 0,34 € bez DPH. Súčasne dôjde k dohode realizácie zmeny farebnej vizualizácie nálepky na auto.

1. **Delegovanie a poverovanie členov VP SS IPA na účasť na zasadnutiach**

**členskej schôdze ÚU a voľbách do vedenia ÚU**

Členovia VP SS IPA sa dohodli, že sa zúčastnia na členských schôdzach ÚU, ktoré sa uskutočnia do konca roka 2021 a v prvom štvrťroku 2022, na ktorých sa budú konať voľby do vedenia danej ÚU:

ÚU Poprad – voľby do 14.12.2021 – delegát z VP – Dulin

ÚU Bratislava 3 – voľby do 25.1. 2022 – delegáti z VP- Kadnár, Šmotláková

ÚU Topoľčianky- voľby do 8.1.2022 – delegát z VP – Ignaták

ÚU Leopoldov – voľby do 9.3.2022 – delegát z VP – Podbehlý

ÚU Železničná polícia Žilina- voľby do 20.2.2022 – delegát z VP - Kadnár

Vzhľadom na to, že VP SS IPA nedisponuje informáciami o tom či nasledovné ÚU vykonali

schôdze s voľbami, p. Peter Podbehlý sa na ÚU nakontaktuje a informácie zistí.

ÚU Levice – voľby mali byť do 17.2.2021

ÚU Bratislava 2 – voľby mali byť do 12.4.2021

ÚU Lučenec – voľby mali byť do 9.2.2021

ÚU Topoľčany – voľby mali byť do 28.4.2021

1. **Predloženie smernice o vyplácaní cestovných náhrad**

Vzhľadom na nejednotný postup pri vyplácaní cestovných náhrad bola vypracovaná nová smernica VP SS IPA na základe čl.19 ods.3 Pravidiel finančného hospodárenia a správy majetku SS IPA , ktorú predložil pokladník Richard Kadnár. Členom VP SS IPA ju predložil aj v písomnej forme.

Táto smernica upravuje postup pri stanovení náhrad cestovných a iných výdavkov a podmienky ich poskytnutia

Na základe tejto smernice SS IPA poskytne náhradu cestovných výdavkov, ktorými sa člen IPA preukáže t.j. cestovný doklad – lístok z vlaku, autobusu, lietadla, lode, MHD. V prípade, že člen IPA použije súkromné vozidlo alebo motocykel, bude mu poskytnutá náhrada výdavkov za PHM + oprávnené náklady, ktoré, po predložení relevantných dokladov individualne posúdi Výkonné prezídium.

Výkonné prezídium hlasovalo o prijatí tejto smernice: za – 6, proti – 0, zdržal sa – 0.

Uvedená smernica bude uvedená na WEB stránke SS IPA.

1. **Správy zo zahraničných ciest**

Členovia VP SS IPA p. Dulin a Kadnár predložili VP SS IPA 2 písomné správy zo služobných ciest – medzinárodných podujatí IPA, ktorých sa zúčastnili za VP SS IPA.

1/ V dňoch 9. až 12.9.2021 sa konalo stretnutie viac ako 100 účastníkov z Nemecka, Španielska, Rakúska, Talianska a Slovenska na jubilejnom 10. Ročníku Motoraduno IPA Predazzo v Taliansku. Za VP SS IPA sa zúčastnili p. Dulin a Kadnár, za účasti členov ÚU z ÚU Bratislava 1, ÚU ZVJS Košice a ÚU Spišská Nová Ves.

Záujem o návštevu SS IPA na Slovensku prejavili usporiadatelia tejto akcie z Talianska, Rakúska a Nemecka predbežne v septembri 2022. Tak isto generálny sekretár Nemeckej sekcie IPA prejavil záujem o návštevu delegácii IPA na úrovni VP.

VP SS IPA schválilo nákup prezentov na propagáciu SS IPA na túto akciu – vyúčtovanie

predloží na nasledujúce VP pokladník.

2/ V dňoch 27.až 29.8.2021 sa uskutočnilo v Tatranskej Bukovine medzinárodné podujatie PODHALE 2021 pod záštitou Riders of IPA Poland.

Okrem členov VP SS IPA sa zúčastnili členovia ÚU ZVJS Košice a ÚU Spišská Nová Ves. Medzinárodný charakter stretnutia dokazovali delegácie sekcií IPA zo Španielska, Rumunska, Česka, Maďarska, Slovenska a Poľska.

Poľská a Rumunská delegácia v zastúpení ich prezidentov prejavili odhodlanie pokračovať v dobrých vzťahoch s novým vedením SS IPA.

VP SS IPA schválilo nákup prezentov na propagáciu SS IPA na túto akciu – vyúčtovanie

predloží na nasledujúce VP pokladník.

**8 Rôzne**

1. 6. – 10. 10. 2021 sa bude konať Svetový kongres IPA – on line. Na tomto kongrese sa budú konať aj voľby do štruktúr medzinárodného vedenia IPA.
2. Dňa 2.4.2022 (predbežne) sa bude konať v Bratislave Národný kongres SS IPA – operatívne úlohy sa budú riešiť priebežne.
3. Koncom novembra 2021 sa bude konať posledné tohoročné zasadnutie výkonného prezídia SS IPA.
4. Podľa možností a aktuálnych  opatrení ohľadom Covid 19, VP SS IPA bude pripravovať celoslovenskú Bowlingovú súťaž medzi jednotlivými ÚU pravdepodobne v NBC Bratislava.
5. Pripravuje sa spracovanie „Memoranda o spolupráci“ medzi SS IPA a IPA Rumunsko
6. Pripravuje sa spracovanie zmluvy s firmou, ktorá zabezpečí administrátora WEB stránky ktorý ju bude priebežne spravovať. Kontaktnou osobou medzi SS IPA, ÚU a administrátorom bude p. Dulin.
7. Priebežne budú oslovení vedúci ÚU, aby aktualizovali adresy, mená vedenia, tel. čísla a e-mailové adresy, pre potreby vzájomnej komunikácie s VP SS IPA.
8. Pre prácu pokladníka je potrebné zabezpečiť notebook.
9. Vykonať archiváciu a následne likvidáciu písomností, podľa rokov potreby archivovania.
10. Spracovať prehľadný kalendár akcií SS IPA na r. 2022
11. Na základe zoznamov z ÚÚ ( zaslaných na VP do 30.9.2021)na výrobu členských preukazov, vykonať kontrolu evidencie založených prihlášok v jednotlivých ÚÚ, tak aby boli v šanonoch len tie prihlášky členov, ktorí sú aktívni. Zakladať podľa abecedného poradia priezviska.
12. Na pošte je založený P.O.BOX č. 141 – zabezpečiť prístupy novým členom na vyberanie poštových zásielok.
13. Scener, tlačiareň a notebook ktoré sa nachádzajú v kancelárií VP SS IPA dať spojazdniť tak, aby mohla priebežne začať digitalizácia jednotlivých prihlášok a evidencia členov. V prípade zistenia, že sú technicky nevyhovujúce spracovať návrh technických parametrov na nákup nového multifunkčného zariadenia (scener, kopirka, tlačiareň)
14. Dať v IT firme (resp. nájsť IT pracovníka) vytvoriť jednoduchý program na evidenciu členov jednotlivých ÚÚ, kde by boli zaevidované všetky údaje s možnosťou vykonávania evidenčných zmien a preregistovania členov medzi ÚU.
15. Spracovať certifikát – zriaďovaciu listinu ÚÚ, pre tie ÚÚ, ktoré nahlásili deň ich vzniku. Tie ÚÚ, ktoré nevedia presný dátum ich vzniku, poveriť aby tento údaj od bývalých funkcionárov zistili.
16. Aktualizovať – Smernicu o vyraďovaní a evidencii písomností
17. Zabezpečiť nákup: šanonov, PVC zakladače a iný kancelársky tovar podľa potreby VP SS IPA.
18. Dňa 26.4.2021 bola doručená žiadosť o vytvorenie novej ÚÚ Komárno 1, p. Stanislav Macejko, Atilla Pászto a Ján Adamík. Ako prílohu zaslali zoznam 48 členov ( s ich podpismi) ktorí chcú prestúpiť resp. sa preregistrovať z ÚÚ Komárno. ( kde je pôvodne zaregistrovaných 114 členov a p. Macejko je vedený ako sekretár).

Vedenie VP zasadnutím Per rollam 26.6.2021 odsúhlasilo vznik úradovne. Následne bol zaslaný list prezidenta so súhlasom na založenie novej územnej úradovne SS IPA Komárno 1.

**9. Záver**

Nakoľko ďalšie návrhy a pripomienky do tohto zasadnutia neboli predložené, prezident SS IPA poďakoval prítomným za aktívnu účasť a zasadnutie ukončil.

Zapísal:

Ing. Daniela Šmotláková

Asistent generálneho sekretára Slovenskej sekcie IPA

V Bratislave 27.9.2021